open-index/open-wikipedia-markdown huggingface dataset:
סטודיו פונוק

**סטודיו פונוק** (ביפנית: **株式会社スタジオポノック**) הוא אולפן הנפשה יפני הממוקם ברובע מואשינו אשר בעיר טוקיו שביפן. החברה נוסדה באפריל 2015 על ידי יושיאקי נישימורה, לשעבר מפיק הסרטים הראשי בסטודיו ג'יבלי. הסרט העלילתי הראשון באורך מלא שלא האולפנים היה הסרט "קוסמים ליום אחד: הפרח המכושף" אשר הקרנת הבכורה שלו התקיימה ביפן ב-8 ביולי 2017 ברחבי יפן. מרי סמית', שהיא הדמות הראשית באותו הסרט, משמשת כקמע של סטודיו פונוק בלוגו של החברה.

## מקור השם
השם פונוק נגזר מהמילה הסרבו-קרואטית "Pónoć" שמשמעותה "חצות", אשר נועדה לסמל שהפתיחה של האולפנים מהווה "תחילתו של יום חדש".

## היסטוריה
יושיאקי נישימורה הקים את סטודיו פונוק ב-15 באפריל 2015 בתמיכת מספר אנימטורים שעבדו לפני כן בסטודיו ג'יבלי, כולל הבמאי הירומסה יונביאשי.

הסרט "קוסמים ליום אחד: הפרח המכושף" היה הסרט העלילתי הראשון של סטודיו פונוק והוא הצליח להגיע למקום השישי מבין הסרטים שזכו להצלחה הקופתית הגדולה ביותר בשנת 2017 ביפן. הסרט מהווה עיבוד קולנועי לספר "מקל המטאטא הקטן*"* מאת הסופרת הבריטית מרי סטיוארט. ביצירת הסרט לקחו גם חלק מספר עובדים לשעבר בסטודיו ג'יבלי. סטודיו פונוק הפיק בהמשך את סרט האנימציה הקצר "העלים של מחר", אשר בוים על ידי יושיוקי מומוסה והתבסס על תסריט שנכתב על ידי יושיאקי נישימורה. הסרט נוצר בשיתוף עם הקרן האולימפית לתרבות ומורשת של הוועד האולימפי הבינלאומי, והקרנת הבכורה של הסרט הייתה במקור אמורה להיות במהלך פתיחת המשחקים האולימפיים בטוקיו בשנת 2020. הפקת הסרט החלה ביוני 2019. הקרנת הבכורה של הסרט נדחתה לבסוף לאחר שהוחלט לדחות את המשחקים האולימפיים בשל ההתפרצות העולמית של נגיף הקורונה. הקרנת הבכורה של הסרט התקיימה לבסוף בפסטיבל אנסי לסרטי אנימציה ב-14 ביוני 2021. הוועד האולימפי הבינלאומי בחר בהמשך להפיץ את הסרט באופן רשמי ביוטיוב וכמו כן ב-23 ביולי 2021, שהיה תאריך הפתיחה של המשחקים האולימפיים, הסרט הפך גם זמין לצפייה לציבור באתר הרשמי של סטודיו פונוק.

## פילמוגרפיה
### סרטים באורך מלא

### סרטים קצרים
* פרסומת טלוויזיה עבור חברת הרכבות היפנית JR West (2015)
* העלים של מחר (2021)

## קישורים חיצוניים

* 

## הערות שוליים

קטגוריה:אולפני הנפשה יפניים
קטגוריה:קולנוע ביפן
קטגוריה:חברות אנימה
משרד האוצר (הודו)

**משרד האוצר** (בהינדי: **वित्त मंत्रालय**; באנגלית: **Ministry of Finance**) הוא משרד ממשלתי הודי הממונה על ניהול כלכלת הודו.

## היסטוריה
משרד האוצר של הודו השתלשל ממשרד האוצר של הודו הבריטית, שנוצר בצורתו הראשונית כמחלקת האוצר של חברת הודו המזרחית הבריטית ב-1810. המחלקה הוקמה על ידי פיצול המחלקה הציבורית למחלקת האוצר וניהול החברה המאוחד, ואדם אחד המשיך לעמוד בראש שני המחלקות עד 1816. העומס במחלקות גרם להקמת מזכירויות (secretaries, המונח האנגלי המקביל למשרד) לשני המחלקות ב-1843. באותה שנה פוצלה ממשלת הודו ממשלת בנגל, דבר שהוביל להעברת מחלקת ההכנסות למשרד הפנים.

לאחר המרד ההודי הגדול פורקה חברת הודו המזרחית הבריטית, וסמכויותיה הועבר ב-1858 ישירות לידי הממלכה המאוחדת והראג' הבריטי. ב-1860 הועברו כל הנושאים הקשורים לסחר הועברו לאחריות המחלקה. ב-1905 הוקמו משרדי הסחר והתעשייה, וסמכויות המשרד בנושאים אלו הועברה אליהם. ב-1907 הועברו סמכויות נוספות לידי ממשלות המחוזות והוגברה הפדרליזציה של הודו הבריטית, אך מעמד המשרד הפך לחשוב יותר בייעוץ למושל הודו.

ב-1919 אורגן המשרד בשבע מחלקות משנה: כלכלי כללי, הכנסות, כסף ובנקאות, משכורות, חשבונות ציבוריים, כלכלה צבאית וחשבונות צבאיים. בנוסף, נקבע כי החלטות בולטות צריכות את אישור המשרד לענייני הודו.

ב-1945 הורחבו שבעה מחלקות המשרד לתשע, הכנסות, רכבות, ביטחון, תקשורת, הוצאות כלליות, מוסדות ציבוריים, תקציב, מימון ותכנון.

עם הקמת ממשלת המעבר ההודית ב-1946 הועמד לראשונה שר הודי בראשות המחלקה. ליקאת עלי ח'אן מהליגה המוסלמית מונה לשר האוצר בממשלת המעבר, אך עם הקמת פקיסטן ב-14 באוגוסט 1947 עבר לשמש כראש ממשלת פקיסטן. בממשלת הודו שבראשות ג'ווהרלל נהרו, שהוקמה באופן רשמי למחרת היום ב-15 באוגוסט 1947, מונה ק. ר. שנמוקהאם צ'אטי לשר האוצר הראשון של הודו.

לאחר עצמאות הודו אורגן המשרד בשלושה אגפים עיקרים: הוצאות, עניינים כלכליים, והכנסות. ב-1979 הפך אגף ההכנסות לאגף ההכנסות והבטחת הכנסה והוקם אגף בנקאות. בראש כל אחד מהאגפים הועמד מזכיר הכפוף לממשלה. במרץ 1985 אוחד אגף הבנקאות עם האגף לעניינים כלכליים.

## סמכויות
משרד האוצר אחראי על ניהול מכסים, מוסדות פיננסים ממשלתיים והתקציב ההודי. שר האוצר מציג את התקציב בפני הפרלמנט ההודי מדי שנה.

## שרים

## קישורים חיצוניים

* 

## הערות שוליים

*
קטגוריה:ממשלת הודו
קטגוריה:משרדי אוצר
אדם אונאס

**אדם אונאס** (בערבית: **آدم أوناس**; נולד ב-11 בנובמבר 1996) הוא כדורגלן צרפתי-אלג'יראי המשחק בעמדת החלוץ בא-סד.

## קריירת מועדונים
אונאס נולד בשמברי-לה-טור שבצרפת להורים ממוצא אלג'יראי. אביו היה שוער ובהשראתו אונאס התחיל לשחק כדורגל כשהיה היה בן 10. באפריל  הצטרף לקבוצת המילואים של הורדו. ב-4 באוקטובר 2015 ערך את הופעת הבכורה שלו בקבוצה הבוגרת בהפסד 3-2 ללוריין ואף כבש את שער הבכורה שלו בקבוצה. כחודשיים לאחר מכן חתם על חוזה לשלוש וחצי שנים .

ב-3 ביולי 2017 אונאס ותם בנאפולי. ב-15 בפברואר 2018 הבקיע את שער את שערו הראשון בקבוצה בהפסד 3-1 לר.ב. לייפציג במסגרת 32 האחרונות של הליגה האירופית.

ב-30 באוגוסט 2019 הושאל לניס עד לסיום העונה עם אופצית רכישה. ב-6 במאי 2020 חזר לנאפולי. ב-6 באוקטובר 2020 הושאל לקליארי אולם עזב אותה ב-28 בינואר 2021 עקב מיעוט בדקות משחק.

ב-1 בפברואר 2021 הושאל לקרוטונה. ב-14 בפברואר כבש את שערו הראשון בקבוצה בהפסד 2-1 לססואולו. ב-7 במרץ כבש את שערו השני בקבוצה במשחק נגד טורינו. בסיום המשחק קיבל הודעות נאצה בחשבון האינסטגרם שלו מאוהדי טורינו שכינו אותו "קוף", קראו לו "לחזור לאפריקה" ואפילו הודעות עם איכולי מוות.

ב-1 בספטמבר 2022 אונאס חתם לשתי עונות בליל.

ב-2 בנובמבר 2024 חתם בא-סד מליגת העל הקטרית.

## קריירה בינלאומית
אונאס היה זכאי לייצג גם את צרפת וגם את אלג'יריה. אחרי שבנעוריו שיחק בנבחרת הנוער של צרפת באוקטובר  הודיע כי החליט לייצג את נבחרת אלג'יריה.

ב-5 בספטמבר 2017 ערך את הופעת הבכורה שלו בנבחרת בניצחון 0-1 נגד . ב-1 ביולי 2019 הבקיע את שער הבכורה שלו בנבחרת בניצחון 0-3 נגד  במסגרת גביע אפריקה לאומות 2019 בו זכתה אלג'יריה.

## תארים
; נבחרת אלג'יריה
*גביע אפריקה לאומות: 2019

## קישורים חיצוניים

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:חלוצי כדורגל צרפתים
קטגוריה:חלוצי כדורגל אלג'יראים
קטגוריה:כדורגלני בורדו
קטגוריה:כדורגלני נאפולי
קטגוריה:כדורגלני ניס
קטגוריה:כדורגלני קליארי
קטגוריה:כדורגלני קרוטונה
קטגוריה:כדורגלני ליל
קטגוריה:כדורגלני א-סד
קטגוריה:כדורגלני נבחרת אלג'יריה
קטגוריה:צרפתים ממוצא אלג'יראי
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים צרפתים באיטליה
קטגוריה:ספורטאים זרים באיטליה
קטגוריה:ספורטאים זרים בקטר
קטגוריה:אלג'יראים שנולדו ב-1996
קטגוריה:צרפתים שנולדו ב-1996
אלן גרבר

**אלן מיכאל גרבר** (באנגלית: **Alan Michael Garber**; נולד ב-7 במאי 1955) הוא רופא, כלכלן בריאות ו יהודי-אמריקאי המכהן כנשיא אוניברסיטת הרווארד.

## ביוגרפיה
גרבר נולד ב-1955 להארי וז'אן גרבר, משפחה יהודית, וגדל באילינוי. הוא סיים את לימודיו באוניברסיטת הרווארד ב-1976 עם תואר BA בכלכלה ובהמשך קיבל תואר MA ותואר שלישי בכלכלה. תוך כדי לימודי הדוקטורט שלו, הוא נרשם במקביל לאוניברסיטת סטנפורד, שם קיבל תואר MD ב-1983. הוא השלים את ההתמחות שלו ברפואה פנימית בבריגהאם אנד וימנ'ס הוספיטל המסונף לבית הספר לרפואה באוניברסיטת הרווארד ב-1986.
 
### קריירה
גרבר ירש את  בתפקיד המנהל האקדמי של אוניברסיטת הרווארד ב-1 בספטמבר 2011.

גרבר הוא גם פרופסור ל בבית הספר לרפואה באוניברסיטת הרווארד, פרופסור לכלכלה ב, פרופסור למדיניות ציבורית בבית הספר לממשל באוניברסיטת הרווארד ופרופסור במחלקה למדיניות וניהול בריאות ב.

לאחר התפטרותה של קלודין גיי מתפקידה כנשיאת אוניברסיטת הרווארד, שימש גרבר כנשיאה הזמני של אוניברסיטת הרווארד, ולאחר מכן מונה לנשיא הקבוע של האוניברסיטה עד לסוף השנה האקדמית 2027-2026.

### חיים אישיים
גרבר נשוי לאן יהנדה, ולהם ארבעה ילדים.

## קישורים חיצוניים

* 
* 

## הערות שוליים

קטגוריה:אמריקאים ילידי אילינוי
קטגוריה:רוק איילנד (אילינוי): אישים
קטגוריה:רופאים יהודים אמריקאים
קטגוריה:כלכלנים יהודים אמריקאים
קטגוריה:בעלי תואר דוקטור מאוניברסיטת הרווארד
קטגוריה:בוגרי בית הספר לרפואה באוניברסיטת סטנפורד
קטגוריה:נשיאי אוניברסיטת הרווארד
קטגוריה:סגל אוניברסיטת הרווארד
קטגוריה:אמריקאים שנולדו ב-1955
הוויתור על הכס של מרגרטה השנייה

ממוזער|המלכה מרגרטה, מברכת את הקהל ממרפסת ארמון אמיליאנבורג, בחגיגות יום הולדתה ה-83
[ממוזער|[פרדריק העשירי, מלך דנמרק, בנה של המלכה מרגרטה]]
[ממוזער|[מארי, מלכת דנמרק, רעייתו של המלך פרדריק]]
מרגרטה השנייה, מלכת דנמרק ויתרה על הכס לאחר 52 שנות מלוכה, והעבירה את המלוכה הדנית לבנה, יורש העצר, שבחר בשם המלכותי פרדריק העשירי.

ב-31 בדצמבר 2023, במהלך נאום השנה החדשה שלה, הודיעה המלכה מרגרטה על כוונתה לוותר על הכס, ולפרוש מתפקידה כמלכת ממלכת דנמרק ב-14 בינואר 2024, 52 שנים בדיוק לאחר שעלתה לשלטון. בנה פרדריק החליף אותה בתפקידיה.

זו הפרישה הראשונה של מונרך דני מאז פרישתו של אריק השלישי, מלך דנמרק ב-1146.

## רקע
ב-14 בינואר 1972, מרגרטה השנייה ירשה את אביה פרדריק התשיעי כמלכת ממלכת דנמרק, הכוללת פרט לדנמרק עצמה גם את גרינלנד ואיי פארו. בספטמבר 2022, בעקבות פטירתה של אליזבת השנייה, מלכת הממלכה המאוחדת, המלכה מרגרטה הפכה לאשת המלוכה הוותיקה ביותר בעולם, כמו גם למלכה היחידה בעולם.

במהלך כהונתה, הצהירה מרגרטה מספר פעמים שלא תפרוש מתפקידה, אלא תוריש אותו לבנה לאחר מותה. במהלך ראיון ב-2012, לציון ארבעים שנה לעלייתה לשלטון, היא הצהירה: "בעיניי, זה חלק מהתפקיד שיש לך כשאתה יורש מלכות. זו משימה שהוענקה לך ואתה שומר כל עוד אתה חי, כפי שעשו אבי וסבי לפניו". בראיון בספטמבר 2016, הצהירה המלכה כי בנה יהפוך למלך רק "כשאני כבר לא אהיה כאן". בראיון נוסף בדצמבר של אותה שנה, היא הצהירה: "במדינה הזאת לא הלכנו על דרך ההעברה הזו [פרישה] זה תמיד היה: אתה נשאר בתפקיד כל עוד אתה חי. זה מה שאבי עשה, וזו גם הדרך שבה אני רואה את זה".

## ההודעה על הפרישה
ב-31 בדצמבר 2023, נשאה המלכה את הנאום הקבוע לרגל השנה החדשה. המלכה פתחה את הנאום בגינוי טבח שבעה באוקטובר, וקראה לאזרחי דנמרק להילחם באנטישמיות. בהמשך הנאום, הזכירה המלכה את מלחמת רוסיה-אוקראינה ואת משבר האקלים. בסיום הנאום, מסרה המלכה במפתיע את ההודעה על כוונתה לפרוש:

הצהרתה של המלכה התקבלה בהפתעה בדנמרק. פרט לראש הממשלה מדה פרדריקסן ומספר אנשים נוספים, איש לא ידע על כוונת המלכה לפרוש.

## הליך הפרישה והעברת השלטון
חוקת דנמרק קובעת כי המונרך זכאי לפרוש מתפקידו. עם זאת, הפעם האחרונה בה מלך דנמרק ויתר על כסאו הייתה ב-1146, אז אריק השלישי, מלך דנמרק פרש מכס המלוכה. פרישתה של מרגרטה היא הפרישה הראשונה מזה קרוב ל-900 שנה.

התפטרותה של המלכה מרגרטה, התרחשה ב-14 בינואר 2024, יום השנה ה-52 לעלייתה לשלטון. במהלך ישיבת מועצת המדינה בארמון קריסטיאנסבורג, חתמה המלכה על הצהרת התפטרות, שבעקבותיה הפך הנסיך פרדריק באופן אוטומטי למלך החדש. ראש הממשלה, מדה פרדריקסן, יצאה אל מרפסת הארמון, והכריזה על המלך החדש. טקס ההכתרה עצמו נערך בשעה 17:00 במתחם ארמון אמיליאנבורג. סמלי המלכות, הנמצאים בארמון כריסטיאן העשירי, הועברו אל ארמון פרדריק השמיני, שם הוכתר הנסיך פרדריק כמלך פרדריק העשירי. רעייתו של פרדריק, הנסיכה מארי, הוכתרה כ"מלכת דנמרק". עם זאת, מרגרטה השנייה תמשיך גם היא לשמור על התואר "מלכה" כתואר כבוד.

## הערות שוליים

קטגוריה:2023 בדנמרק
קטגוריה:2024 בפוליטיקה
קטגוריה:מונרכים שוויתרו על כסאם
קטגוריה:מלכי דנמרק
קטגוריה:בית אולדנבורג
קרס 1

**קרס 1** (בסינית: **谷神星一号**, Ceres-1) הוא משגר שפותח בסין על ידי חברה פרטית  וייצורו נמשך. זה משגר מנוע דלק מוצק לשלבים 1–3 ומנוע דלק נוזלי לשלב הרביעי. תא מטען של המשגר הוא באורך של 2.6 מ' ויכול לכלול מספר לוויינים.

השיגור הראשון בוצע בשנת 2020 ממרכז שיגור הלוויינים ג'יוצ'ו'אן כאשר שוגר לוויין במשקל 50 ק"ג. השיגור בוצע מכן שיגור 43/95B שהותאם למשגר. בהמשך בוצעו שיגורים מוצלחים נוספים. בספטמבר 2023 לראשונה בוצע שיגור מאסדה שמוצבת בים הצהוב. לצורך כך בוצעו התאמות ופותח דגם 1S. בשיגור זה הלוויין שוגר לגובה של 800 ק"מ.

השיגורים בוצעו על בסיס מסחרי אך נכון לתחילת 2024 הזמנות היו רק מגופים סיניים ממשלתיים או פרטיים.

## קישורים חיצוניים

* רשימת שיגורים
* תיאור המשגר באתר היצרן
* תיאור המשגר
* תיאור המשגר והחברה

## הערות שוליים

קטגוריה:משגרים סינים
רצח רחל וייס

**רחל מרתה וייס וינקלר** נרצחה בפיגוע דקירה בביתה במושב שפיר שבדרום ישראל. הפיגוע בוצע על ידי שלושה מחבלי חמאס מרצועת עזה.

## הפיגוע
בכ' באב תשמ"ח, 3 באוגוסט 1988, בתקופת האינתיפאדה הראשונה הגיעו שלושה תושבי רצועת עזה, תיאר אל קורד, ג'יהאד רבן וחסן נופל למושב שפיר. הם פנו לבית הראשון ביישוב, ביתה של רחל מרתה וייס וינקלר ניצולת שואה ילידת הונגריה בת 69. רחל שהתה באותה העת לבדה בביתה לאחר שבעלה יצא לבדיקות רפואיות.

המחבלים נקשו על דלת הבית וביקשו מרחל מים, רחל שזיהתה את אחד מהם שעבד בעבר כפועל שכיר במושב, הכניסה אותם לבית. הם התנפלו עליה בדקירות סכין בכל חלקי גופה. כשחזר בעלה לבית, מצא אותה ללא רוח חיים.

מחקירת הפיגוע התברר כי המחבלים נשלחו לבצע רצח בפקודתו של השייח' אחמד יאסין, כ"מבחן כניסה" לארגון הטרור חמאס.

## לאחר הפיגוע
בגזר דינם של המחבלים בו הורשעו הנאשמים ברצח ממניעים לאומניים כתבו השופטים: "המניע העיקרי לרצח הוא שנאת חינם, מתאוות רצח לשמה. הם החליטו בדם קר לרצוח אישה, שכל חטאה היה בהיותה יהודייה". שלושת המחבלים נשפטו כל אחד ל-30 שנות מאסר.

בנובמבר 1988 הרסה מדינת ישראל את בתיהם של שניים מחברי החולייה שביצעו את הפיגוע.

ביוני 1989 פירק צה"ל את האוהלים שסיפק הצלב האדום לבני משפחות הבתים ההרוסים במחנה ג'באליה. פעולה זו גרמה למהומות קשות במחנה. דובר צה"ל אמר על האירוע: .

באוקטובר 2011 במסגרת עסקת שליט שוחררו ג'יהאד רבן וחסן נופל.

ב-5 בינואר 2024, 35 שנים לאחר הפיגוע, במהלך הלחימה ברצועת עזה במלחמת חרבות ברזל, פוצץ ביתו של חבר החולייה השלישי שביצע את הפיגוע.

## קישורים חיצוניים
* רחל מרתה וייס וינקלר, באתר "לעד" של הביטוח הלאומי
* 
* 
* 

## הערות שוליים

קטגוריה:ישראל: פיגועי דקירה
קטגוריה:פיגועי טרור בישראל ב-1988
קטגוריה:מועצה אזורית שפיר
קטגוריה:חמאס: פיגועים
קטגוריה:האינתיפאדה הראשונה
אבראהים נסאר

**אבראהים נסאר** (בערבית: **إبراهيم نصار**; 1895–1985) היה מפקד חשוב במרד הערבי הגדול (1936–1937) בתקופת המנדט הבריטי על פלשתינה.

## ביוגרפיה
ראש הכנופיה שפעלה בסביבת ענבתא ליד שכם שנת 1936 תיה אברהים נצאר, מי שהיה מורה בבית ספר עממי ערבי ואחר כך מזכיר ארגון הצעירים ביפו.

אברהים מחמד נצאר חמולת ג'יאתויה. ראש כנופיה בימי פאוזי אל-קאוקג'י. עבר ממקום למקום עם חאמד מרדאוי.

בכפר ענבתא (שכם) שנת 1934 נוסדה אגודת פועלים ערביים, על פי ה' איברהים נצאר בן אותו הכפר. פעולתה הראשונה של האגודה הייתה לתבוע את זכויות פועלי הכפר בתיקון הכבישים בסביבה.

ראש אגודת הפועלים בכפר ענבתא (שכם), אבראהים נצאר, פרסם מכתב אל יתר ראשי אגודות הפועלים הערבים. הוא מבקשם לבוא בדברים אתו ולהתוודע זה לזה, כי כולנו מאוחדים בעקרון נעלה".

אבראהים נצאר – מזכיר אגודת הפועלים הערבית יפו שנת 1934.

## קישורים חיצוניים

## הערות שוליים

קטגוריה:המרד הערבי הגדול
קטגוריה:1936 בארץ ישראל
ז'וזה נונס דה פונסקה

**ז'וזה נונס דה פונסקה** (בפורטוגזית: **José Nunes da Fonseca**; נולד ב-14 באוקטובר 1957) הוא גנרל פורטוגזי המכהן מאז 1 במרץ 2023 כראש מטה הכוחות המזוינים (מקביל לרמטכ"ל).

## ביוגרפיה
פונסקה נולד במפרה ב-14 באוקטובר 1957. ב-1979 הוא התגייס לצבא פורטוגל ולמד באקדמיה הצבאית הפורטוגזית. ב-1992 הוא מונה למפקד פלוגה. ב-1994 הוא החל לשרת במטכ"ל הפורטוגזי. בין 1995–1999 הוא שרת בפירנצה בכוח המבצעי המהיר של נאט"ו. במסגרת זו, הוא שרת במשך שנה בכוח הייצוב בבוסניה והרצגובינה. בין 1999–2002 הוא כיהן כסגן ראש אגף הלוגיסטיקה של המטכ"ל. בין 2002–2004 הוא כיהן כסגן מפקד בית הספר הצבאי להנדסה (Escola Prática de Engenharia). בין 2004–2005 הוא כיהן כסגן ראש מטה הכוחות המזוינים (מקביל לרמטכ"ל). בין 2005–2007 הוא שימש כמפקד בית הספר להנדסה. בין 2005–2007 הוא שימש כראש אגף הלוגיסטיקה של הצבא. ב-2011 הוא שרת בכוח קוסובו, כראש אגף הלוגיסטיקה של הכוח.

ב-1 במרץ 2023 הוא מונה לראש מטה הכוחות המזוינים.

## קישורים חיצוניים

* ז'וזה נונס דה פונסקה באתר משרד ההגנה הפורטוגזי
* ז'וזה נונס דה פונסקה באתר נאט"ו

קטגוריה:אנשי צבא פורטוגזים
קטגוריה:מפקדי צבאות סדירים בעת החדשה: אישים
קטגוריה:גנרלים
קטגוריה:ילידי 1957
פרוד אומונדסן

**פרודה אומונדסן** (בנורווגית: **Frode Ommundsen**) הוא גנרל-מיור נורווגי, המכהן מאז 11 באפריל 2023 כמפקד משמר המולדת הנורווגי.

## ביוגרפיה
אומונדסן התגייס לצבא נורווגיה ב-1987, לאחר שלמד בבית הספר לפרשים. לאחר מכן למד במכללת המלחמה הנורווגית. הוא שרת בכוח שמירת השלום של האו"ם בבוסניה והרצגובינה, ולאחר מכן מונה למפקד פלוגה בכוח האכיפה של נאט"ו. בשנת 2000 הוא נשלח לקוסובו כמפקד פלוגה בכוח קוסובו. בין 2002–2004 הוא פיקד על פלוגה בגדוד טלמרק, ויחד עמה שרת באפגניסטן. בין 2007–2009 הוא פיקד על גדוד שריון בבריגדה הצפונית. לאחר חזר לאפגניסטן, וסייע באימון כוחות של הצבא הלאומי האפגני. בין 2011–2012 הוא שרת בתפקידים בכירים במשרד ההגנה, ובין 2017–2018 שימש כראש מחלקת המבצעים. ב-11 באפריל 2023 הוא מונה למפקד משמר המולדת הנורווגי.

## קישורים חיצוניים

* פרודה אומונדסן באתר הצבא הנורווגי

## הערות שוליים

קטגוריה:גנרלים נורווגים
מדיירה (יין)

שמאל|ממוזער|יין מדיירה של יישון חמש שנים
יין **מדיירה** (בפורטוגזית: **Madeira**) הוא סוג של יין מחוזק המיוצר באי מדיירה, פורטוגל. הגרסאות הידועות ביותר שלו הן יינות קינוח מתוקים, אך מייצרים גם גרסאות יבשות שניתן לצרוך כאפריטיף. הוא נקרא עוד מהמאה ה-18 על שמו של האי מדיירה שבאוקיינוס האטלנטי, על קצה הלוח האפריקאי. מספרים כי מלחים אנגלים הביאו איתם מנה גדולה של יין מהאי, ובדרך הארוכה בחביות החמות והסגורות, המשקה הבשיל למצב שופע במיוחד. כיום, שיטת הבשלה זו מזורזת ומטופלת בדרך כלל על ידי טיפול בחום.

## סוגים, ייצור
שמאל|ממוזער|היין הלבן Blandy's Malmsey יושן עד שקיבל צבע חום
[שמאל|ממוזער|כרם על החוף הצפוני של מדיירה (בכפר [סנטנה (מדיירה)|סנטנה)]]
[ימין|ממוזער|יקב פורטוגלי מסורתי (מדירה, [פונשל)]]
ניתן להכין מדיירה משמונה סוגי ענבים. זנים אלה הם:
* Terrantez
* Bastardo
* מוסקט
* Listrao
* Sercial
* Verdelho
* Boal
* Malvasia (המתאים ביותר)

הענבים נבצרים כשהם בשלים לחלוטין, הם מופרדים מהגבעולים, מותססים על קליפתם, ולאחר מכן מוסיפים ברנדי ליין 4% עד 5% מהכמות המותססת ב-17–20 אחוז אלכוהול, ומעמידים את תכולת הסוכר שלו ל-2–7 אחוזים. הוא ממותק כך על ידי הוספת תירושו שלו עצמו, (שהונח בצד והתבגר).

המאפיין המיוחד של הייצור הוא טיפול בחום של היין החדש למשך 4–6 חודשים, התיישנות במדיירה (בשמש, בחממות או בתאים תרמיים רבי קומות הנקראים אסטופס). לאחר מכן, היין מיושן עוד כמה שנים בחביות ולאחר מכן בבקבוקים. היינות המתקבלים בדרך זו הם בעלי אחוז אלכוהול גבוה ותכולת סוכר מתונה (2%–7%). תווית היינות הטובים ביותר מציינת גם את סוג היין והעינב:
* **Malmsey, Malvasia** (מתוק, עשוי מענבי Malvasia).
* **Bual** (Boal) ו-**Verdelho** (חצי יבש).
* **Sercial** (יבש, חזק) וכו'.

על הבקבוק של רוב הזנים ניתן לקרוא רק את אורך היישון בחבית:
* בן 3 – **Finest** מיועד על פי רוב לבישול
* בן 5 – **Reserve**
* גיל 10 – **Special Reserve**
* בן 15 – **Extra Reserve**
* **Colheita** או **Harvest** סגנון זה כולל יינות מבציר בודד, אך התיישנו לתקופה קצרה יותר מ-Vintage Madeira אמיתי, אך לפחות 5 שנים.
* גיל 20 – **Vintage** או **Frasqueira** ואז לפחות עוד שנתיים בבקבוק.

יינות **Vintage** עשויים רק מהבציר של השנים הטובות ורק מתירוש של זני ענבים מסורתיים. יינות אלו הוכחו כשומרים על טעמם ואיכותם במשך יותר מ-150 שנה.

מוזיאון היין של פונשל מציג את ההיסטוריה של יין מדיירה וייצור היין.

## תצרוכת
שמאל|ממוזער|בואל מדיירה בציר 1843
* **Sercial** הוא יין בהיר עם גוון בהיר יחסית לרוב; אפריטיף,
* יין הקינוח הטיפוסי **של Malmsey** המתוק, בעל הגוף,
* ה-**Bual** המעושן מעט מומלץ בעיקר לגבינות,
* וה-**Verdelho** הבינוני-יבש מיועד בעיקר למרקים.

## לקריאה נוספת

* Hancock, David (2009). *Oceans of Wine: Madeira and the Emergence of American Trade and Taste*. Yale University Press. ISBN 9780300136050
* Liddell, Alex (1998). *Madeira*. Faber & Faber. ISBN 0-571-19096-0


## ראו גם
* מרסלה (יין)
* פורט (יין)
* שרי (יין מחוזק)

## קישורים חיצוניים

* 

## הערות שוליים

קטגוריה:ליקרים
קטגוריה:יינות
אשה בנקס

**אשה אליס בנקס** (באנגלית: **Asha Alice Banks,** נולדה ב-26 בנובמבר 2003) היא שחקנית וזמרת אנגליה. היא החלה את הקריירה שלה כשחקנית ילדה בוסט אנד. היא הופיעה לראשונה בסרט העלילתי ""חליל הקסם" (2022).

## ביוגרפיה
בנקס נולדה בסנט אולבנס, הרטפורדשייר באנגליה להוריה סופי ודאנקן בנקס. יש לה אח גדול. בנקס למדה בבית הספר פרמיטר בגרסטון. היא השתתפה בשיעורי דרמה בשבתות ב הספר Top Hat Stage והשתתפה בימי ראשון בשיעורים אצל מייקל אקסבייר .

## קריירה
בנקס עשתה את הופעת הבכורה שלה בטלוויזיה ב-2011 עם תפקידים קטנים ב- "איסטאנדרס" וב"מיילדת" שניהם ב־BBC One. בנקס הייתה בת שבע או שמונה כשלוהקה לתפקיד אפונין הצעירה במחזמר הוותיק "עלובי החיים" בתיאטרון המלכה ב-2012. הייתה זו הופעת הבכורה של בנקס בוסט אנד היא הופיעה ב-2014 בהצגות "אלמיידה" ו-"1984".

ב-2015 בנקס יצא לסיבוב ההופעות של המחזמר "אנני" בבריטניה, בו גילמה את היתומה דאפי. ב-2017 היא הצטרפה להפקת הוסט אנד של "צ'רלי ומפעל השוקולד" בתיאטרון דרורי ליין בתור ויולט בורגארד. עוד ב-2017 שיחקה כמחליפה במחזות "יומנו הסודי של אדריאן שומה בן ¾13" וב"מפעל השוקולד של מנייר" מחוץ לוסט אנד ב-2019 שיחקה כליסה ג'יימס במחזה "הילד בשמלה" בתיאטרון המלכותי שייקספיר.

בשנת 2021, בנקס גילמה את תיאה המחזה הלונדוני "אביב מתעורר" בתיאטרון אלמיידה.

ב-2021 בנקס לוהקה לתפקיד הנסיכה פמינה בסרט המוזיקלי הגרמני *"*חליל הקסם", הייתה זו הפעם הראשונה שהופיעה בקולנוע. הסרט הוקרן בבכורה בפסטיבל ציריך 2022 ויצא לאקרנים ב-2023.

ב-2024 שיחקה בסדרה "המדריך לרצח לילדות טובות" של ה-BBC Three המבוססת על ספר באותו השם של הסופרת הולי ג'קסון בנטפליקס.

## פילמוגרפיה

## תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:אנגליות שנולדו ב-2003
רפיק סיידם

**רפיק סיידם** (בטורקית: **Refik Saydam**; 8 בספטמבר 1881 - 8 ביולי 1942) היה רופא ופוליטיקאי טורקי, ראש הממשלה הרביעי של הרפובליקה הטורקית.

סיידם נולד באיסטנבול, באימפריה העות'מאנית. הוא למד בבית ספר מקומי והמשיך בבית ספר תיכון צבאי. באוקטובר 1905 סיים את לימודיו בבית הספר הצבאי לרפואה בדרגת סרן לרפואה. הוא עבד במחלקה האמבריולוגית ובמחלקה ההיסטולוגית במשך שלוש שנים. ב-1910 יצא ללימודים באוניברסיטה הצבאית לרפואה בברלין, בגרמניה. לקראת פרוץ מלחמת הבלקן הראשונה שב לאיסטנבול ב-1912.

במהלך מלחמת הבלקן הוא ביצע מחקרים למניעת מחלת הכולרה באנטליה ובחזית צ'טלקה. בשנת 1914 מונה לסגן מפקח הבריאות הכללי וארגן את המכון לבקטריולוגיה והבטיח כי חיסונים לטיפוס הבטן, דיזנטריה יוצרו באימפריה העות'מאנית וכי צורכי הצבא בתחום יסופקו במהלך מלחמת העולם הראשונה. הוא המשיך במאבקו נגד המגפות בחסנקאלה שבחזית.

בשנת 1920 נבחר להאספה הלאומית הגדולה של טורקיה כחבר פרלמנט מדובייאזיט. במקביל כיהן כראש מחלקת הבריאות במשרד לביטחון לאומי. הוא כיהן כחבר פרלמנט באיסטנבול מאז הקדנציה השנייה של האספה הלאומית הגדולה של טורקיה. ב-10 במרץ 1921 הוא נבחר לסגנו של סיהייה ועזר משפטי של האספה הלאומית הגדולה של טורקיה. הוא החזיק במשרה זו עד 20 בדצמבר 1921.

לאחר הכרזת הרפובליקה הטורקית, ב-30 באוקטובר 1923, מונה לשר הבריאות. הוא המשיך בתפקידו זה עד 21 בנובמבר 1924. ב-4 במרץ 1925 מונה מחדש לשר הבריאות והחזיק במשרה זו עד 25 באוקטובר 1937.

## קישורים חיצוניים

קטגוריה:ראשי ממשלת טורקיה
קטגוריה:חברי האספה הלאומית הגדולה של טורקיה
קטגוריה:טורקים שנולדו ב-1881
קטגוריה:טורקים שנפטרו ב-1942
סטודיו קולורידו

**סטודיו קולורידו** (ביפנית: **株式会社スタジオコロリド**) הוא אולפן הנפשה יפני הממוקם ברובע סטגיאה אשר בעיר טוקיו שביפן. האולפן הוא חברת בת של החברה Twin Engine. החברה נוסדה באפריל 2011. הסרט העלילתי הראשון באורך מלא שלא האולפן היה הסרט "כביש הפינגווינים" אשר הקרנת הבכורה שלו התקיימה ביפן ב-2018 ביפן.

## מקור השם
משמעות השם "קולורידו" בפורטוגזית ובספרדית הוא "עשיר בצבע" או "צבעוני".

## היסטוריה
החברה הוקמה בשנת 2011 על ידי המפיק הידאו אודה. מספר שנים לאחר מכן החברה נכנסה לשותפות עסקית עם חברת Twin Engine והפכה בעקבות כך לחברה בת שלהם.

באפריל 2022 החבר חתמה על הסכם רב שנתי להפקה של תכנים בשיתוף פעולה עם נטפליקס.

## פילמוגרפיה
### סרטים באורך מלא

### סרטים קצרים

## קישורים חיצוניים
*  (ביפנית)

## הערות שוליים

קטגוריה:אולפני הנפשה יפניים
קטגוריה:קולנוע ביפן
קטגוריה:חברות אנימה
דויד ארחמיה

**דויד האורהייביץ' ארחמיה** (באוקראינית: **Давид Георгійович Арахамія**; נולד ב-23 במאי 1979) הוא פוליטיקאי ויזם אוקראיני ממוצא רוסי. מנהיג סיעת "משרת העם" בראדה העליונה (הפרלמנט האוקראיני) מ-29 באוגוסט 2019. בעבר היה מוכר בפסבדונים **דויד בראון**.

## ביוגרפיה
נולד בסוצ'י שברוסיה הסובייטית. הוא חי בגרוזיה עד שב-1992, בעקבות מלחמת אבחזיה, עבר עם הוריו למיקולאייב שבאוקראינה.

למד כלכלה באוניברסיטה האירופית בקייב, וסיים תואר שני בניהול מקצועי ב בלונדון. הוא שותף מייסד של כמה חברות טכנולוגיות, בהן: 'TemplateMonster' ו-'Weblium'.  

ב-2014, לאחר פרוץ המלחמה בדונבאס, הקים עם חבריו אתר אינטרנט לגיוס כספים לציוד חיילים.

באוגוסט 2014 מונה ליועץ מושל מחוז מיקולאייב. באוקטובר אותה שנה מונה ליועץ שר ההגנה ויו"ר מועצת המתנדבים במשרד ההגנה.

מאז 2019 הוא מכהן כמזכיר המועצה הלאומית להשקעות באוקראינה . בשנה זו נבחר לראדה העליונה והוא עומד בראש סיעת "משרת העם" בראדה העליונה. 

ב-2021 אמר כי מפלגתו חולקת עקרונות משותפים עם המפלגה הקומוניסטית הסינית, וכי אוקראינה רואה בסין בת ברית אסטרטגית.

במהלך הפלישה הרוסית לאוקראינה ב-2022, היה ארחמיה היה חלק מצוות היועצים שנשארו עם הנשיא וולודימיר זלנסקי בקייב. ב-28 בפברואר אותה שנה, הוא מונה כחלק ממשלחת המשא ומתן לשביתת נשק עם רוסיה.

ארחמיה נשוי בשנית ואב לשישה ילדים.

## קישורים חיצוניים

* 

קטגוריה:פוליטיקאים אוקראינים
קטגוריה:יזמים
קטגוריה:סופרים הידועים בשם עט
טרונדק-קלונדייק

**טרונדק-קלונדייק** (באנגלית: **Tr'ondëk-Klondike**) הוא קבוצה של שמונה אזורים מוגנים במועצה המקומית דוסון סיטי והאזורים הסובבים אותה בטריטוריית יוקון של קנדה. שמונת האתרים הוכרזו יחדיו כאתר מורשת עולמית במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.

שמונת האתרים ההיסטוריים ממוקמים באזור ההתיישבות המסורתי של האומה הראשונה של ה, קבוצה של אנשי . המחנה המסורתי ומקום הדיג שלהם, טרוצ'ק ("השפך של הנהר קלונדייק") היה במפגש הנהרות יוקון ו. בשל הבהלה לזהב (קלונדייק) הגיעו לאזור משנת 1896 ואילך למעלה מ-100,000 אנשים לבנים ודוסון סיטי, עיירת כורי זהב עם אוכלוסייה של למעלה מ-40,000 לפעמים, צצה ליד טרוצ'ק.

הבהלה לזהב השפיעה גם על שימושי הקרקע המסורתיים, דפוסי ההתיישבות והכלכלה של הטרונדק ואצ'ין והובילה לכמה שינויים דרמטיים. אתרי המורשת העולמית נועדו לשמר את זיכרון הסבל הנלווה, הנישול והדחיקה לשוליים של האוכלוסייה הילידית.

בהסבר להחלטה על הכרזת האתרים כאתר מורשת עולמית נכתב:

מרכז|ממוזער|350px|ילידים רוקדים ברחוב, דוסון, טריטוריית יוקון, 1901 בקירוב.

## האתרים
שמונת האתרים שוכנים בארבעה מקבצים. המקבץ הצפוני כולל את העיירה פורטי מייל, תחנת המסחר פורט קודאהי, ובית הקברות העתיק של בני הטרונדק ואצ'ין, המקבץ הדרומי כולל את האתר מוסהייד, את העיירה דוסון סיטי, ואת מפגש הנהרות יוקון וקלונדייק, צפונית לדוסון סיטי שוכן פורט ריליאנס ומזרחה מהם אתר "העיר השחורה".

## קישורים חיצוניים

* Tr’ondëk-Klondike – Nomination Text UNESCO site
* Cheryl Kawaja, ''Tr'ondëk-Klondike named Yukon's newest UNESCO heritage site'' - CBC News


## הערות שוליים

קטגוריה:קנדה: היסטוריה
קטגוריה:יוקון
קטגוריה:האינדיאנים בקנדה
פורצ'ינו

**פטרית פורצ'ינו** (בלטינית: **Boletus edulis**; באיטלקית: **Porcino**) הוא מפטריות הבסיסה, מין השייך לפטריות (Fungi), כולל סדרת ה-Boletales ומשפחת ה-Boletaceae.

## מאפיינים
זוהי אחת מפטריות המאכל הגדולות והמלבבות ביותר (ניתן לקטוף מסוף מאי עד אמצע אוקטובר). הפטרייה בשרנית, בעלת ארומה, דומיננטית מאוד בטעמה וזולה משמעותית ביחס לכמהין הלבן וכמהין שחור המשמשים לתיבול.

## מיקום והימצאות
מקומות הגידול הטבעי הנפוצים ביותר שלה הם אלונים, שדריים וערמונים מתוקים, אם כי ניתן למצוא אותה בכל מיני יערות. היא אוהבת קצוות יער וקרחות, שם ההתחממות מהירה יותר מאשר בתוך היער. היא נפוצה ברחבי אירופה.

כיום הפטריה גדלה גם כגידול חקלאי.

## מראה חיצוני
קוטר כובע הפטריה יכול להגיע גם ל-25-12 ס"מ, מבריק כאילו משומן, צבעו חום ערמוני, עם שוליים לבנים ובשרניים. כשהיא צעירה, השכבה התחתונה חיוורת, מאוחר יותר ירקרקה-צהבהבה, יש לה מבנה רגל צינורי וניתן לקלף אותה בקלות מהכובע. גובהה יכול להגיע עד 15 ס"מ, חומה-אדמדמה, פסים, עם רשת עדינה ולבנה בחלק העליון. צבע הבשר שלה אינו משתנה בלחץ. הנבגים שלו בצורת ציר, ואבקת הנבגים בצבע זית, מה שהופך את שכבת הפרי לירקרקה-צהובה כשהיא מתבגרת.

## ארומה
תרכובות הארומה המעניקות לפטריה את הניחוח האופייני שלה כוללות כ-100 רכיבים, כגון אסטרים וחומצות שומן. במחקר של תרכובות הארומה, היה "Oct-1-en-3-one"  הכימיקל הנפוץ ביותר שזוהה בפטריות הגולמיות, כאשר לפירזינים  יש אפקט ארומה מוגבר ותכולה מוגברת לאחר ייבוש.

## שימושים
הבולטוס (פורצ'ינו) הייתה פטריית המאכל הטובה והחשובה ביותר ברומא העתיקה (פּליניוס 22: 92; Seneca: Epist. 95: 25). ניתן לקשר את המילה לשם הפטרייה היוונית bolétes, bolítes.

כיום זוהי פטריה חשובה ביותר ב, ובעלת חשיבות רבה גם ברוב המטבחים האירופיים האחרים. בכל שנה נערך פסטיבל פטריות פורצ'יני באוריולו רומאנו, עיירה האיטלקית הסמוכה לרומא.

### הכנה
הפטריה טעימה מאוד וניתן להכין אותה במגוון דרכים: גולמית בסלט, במרק פטריות, מאודה בחמאה - כתוספת, מטוגנת וצלויה.

לאחר ייבוש וטחינה הפטריה משמשת גם כתבלין להרבה מאכלים.

השפעותיו החיוביות על הבריאות (השפעות אנטי דלקתיות, אנטיבקטריאליות, אנטי ויראליות) הוכחו גם הן על ידי המדע.

## גלריה


קובץ:Boletus_edulis_235.jpg|קישור=Fájl:Boletus_edulis_235.jpg
קובץ:Boletus_edulis_239.jpg|קישור=Fájl:Boletus_edulis_239.jpg
קובץ:Boletus_edulis_2390.jpg|קישור=Fájl:Boletus_edulis_2390.jpg
קובץ:Boletus_edulis_333.jpg|קישור=Fájl:Boletus_edulis_333.jpg
קובץ:Boletus_edulis_444.jpg|קישור=Fájl:Boletus_edulis_444.jpg


## ראו גם
* List of ''Boletus'' species
* List of North American boletes

## קישורים חיצוניים

## הערות שוליים

קטגוריה:תבלינים
קטגוריה:פטריות מאכל
קטגוריה:המטבח האיטלקי
קטגוריה:פטריות בסיסה
גונזלו פוג'סרבר רומה

**גונזלו פוג'סרבר רומה** (בספרדית: **Gonzalo Puigcerver Romá**; 14 במרץ 1924 – 20 בפברואר 2012) היה גנרל בחיל האוויר הספרדי אשר כיהן כראש מטה ההגנה בין השנים 1986–1990.

## ביוגרפיה
רומה נולד באליקנטה ב-14 במרץ 1924. במהלך מלחמת האזרחים בספרד, התפנתה משפחתו לפלמה דה מיורקה, ורומה למד בבית ספר תיכון בעיר. ב-1945 הוא התגייס לחיל האוויר הספרדי ולמד באקדמיה הצבאית האווירית. ב-1949 הוא סיים את לימודיו והחל לשרת כלוטננט. ב-1953 הוא עבר הסמכה כטייס קרבי. ב-1957 הוא מונה למפקד טייסת, וב-1969 מונה למפקד כנף קרב. ב-1976 הוא מונה לראש אגף הכוננות והבקרה של חיל האוויר. ב-1979 הוא הועבר לשמש כראש אגף המבצעים. ב-1982 הוא מונה לסגן מפקד חיל האוויר. ב-1984 הוא מונה למפקד הפיקוד האווירי של האיים הקנריים. ב-1985 הוא מונה לשלישו הצבאי של חואן קרלוס הראשון, מלך ספרד. ב-31 באוקטובר 1986 הוא מונה לראש מטה ההגנה (מקביל לרמטכ"ל). ב-18 במאי 1990 הוא סיים את תפקידו ועזב את הצבא. הוא נפטר במדריד ב-20 בפברואר 2012.

## קישורים חיצוניים
* גונזלו פוג'סרבר רומה באתר המוזיאון האווירי הספרדי
* גונזלו פוג'סרבר רומה בארכיון חיל האוויר הספרדי

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1924
קטגוריה:ספרדים שנפטרו ב-2012
מאלגה (יין)

ממוזער|300px| יינות מאלגה שונים
**מאלגה** (בספרדית: **Málaga**) הוא יין מחוזק מתוק שמקורו בעיר הספרדית מאלגה ועשוי מענבי פדרו חימנס  ומוסקט.

## מאפיינים
מרכז הייצור של מאלגה הוא Sierra de Almijara, יחד עם Antequera, Archidona, San Pedro Alcantara, Velez Malaga ו-Competa, באזור היין הספרדי של Malaga DOP (כלומר כינוי מקור מוגן). היסטוריית ייצור היין במאלגה ובהרים הסמוכים היא מהעתיקות באירופה. עם זאת, כמו רבים מיינות הקינוח הגדולים בעולם, הביקוש ירד באופן דרמטי במאה ה-20 והחשש היה כי יין זה ייכחד בקרוב. לאחרונה חלה עלייה בעניין ביינות מתוקים, ויינות מאלגה מוצאים את מקומם על הבמה העולמית.

כפרי היין העיקריים של כינוי מקור מוגן זה כוללים את Frigiliana ו-Vélez. ישנם זנים אדומים ולבנים רבים שגדלים, אך היחידים המשמשים ליינות קינוח הם כאמור פדרו חימנז ומוסקט.

## סוגים
מאלגות מגיעות באופן קלאסי בשלוש הבחנות כינוי מקור (denominación de origen):
* **מאלגה** (בעיקר יינות לבנים מתוקים)
* **סיירה דה מאלגה** (יינות לבנים, ורודים ואדומים)
* **פסאס דה מאלגה** (צימוקים)
יינות ליקרים, 15% בחוזק. וב-22% בחוזק. יינות ללא תוספת אלכוהול, ביניהם מתוקים טבעיים, מ-13% בחוזק. עשויים מענבים בשלים מדי.

## יישון
הכינויים ותקופת יישון ממוצעת:
* Málaga Pálido (חיוור), 0 חודשים יישון
* Málaga, מגיל 6 עד 24 חודשים
* Málaga Noble, מגיל שנתיים עד שלוש
* Malaga Añejo, מ-3 עד 5 שנים
* Malaga Trasañejo, מעל 5 שנים

## קישורים חיצוניים

* 
* 

## הערות שוליים

קטגוריה:יינות ספרדיים
ז'רמי בוגה

**ז׳רמי בוגה** (בצרפתית: **Jérémie Boga**; נולד ב-3 בינואר 1997) הוא כדורגלן איבוארי-צרפתי המשחק בעמדת הקשר ההתקפי ביובנטוס.

## קריירת מועדונים
בוגה נולד במרסיי להורים ממוצא איבוארי. בוגה התחיל לשחק כדורגל בקבוצת הילדים אספטט מרסיי. בגיל 12 משפחתו עברה ללונדון שבגלל העבודה של אביו והצטרף לקבוצת הנוער של צ'לסי.

ב-31 באוגוסט 2015 הושאל לסטאד רן מליגה 1. ב-18 בספטמבר ערך את הופעת הבכורה שלו בקבוצה בתיקו 1-1 נגד ליל. ב-28 בנובמבר הבקיע את שער הבכורה שלו בקבוצה בתיקו 2-2 נגד סטאד ריימס.

ב-6 ביולי 2016 הושאל לגרנדה מהלה ליגה. ב-20 באוגוסט ערך את הופעת הבכורה שלו בתיקו 1-1 נגד ויאריאל. שבוע לאחר מכן בוגה כבש את שערו הראשון בקבוצה בהפסד 5-1 נגד לאס פאלמאס.

לקראת עונת  בוגה חזר לצ'לסי ואף פתח במשחק הראשון בעונה זו נגד ברנלי. אולם הוחלף בדקה ה-18 לאחר הרחקתו של גארי קייהיל. ב-28 באוגוסט 2017 הושאל לברמינגהאם סיטי מהפוטבול ליג צ'מפיונשיפ. ב-25 בנובמבר הבקיע בתיקו 1-1 במשחק החוץ נגד שפילד יונייטד שער שזכה לתואר שער העונה של המועדון.

ב-21 ביולי 2018 חתם בססואולו מהסרייה א' תמורת כ-3.5 מיליון פאונד.

ב-24 בינואר 2022 הושאל לאטאלנטה עד לסיום העונה ולאחר מכן חתם בקבוצה.

ב-25 ביולי 2023 חתם בניס תמורת 18 מיליון אירו.

ב-1 בפברואר 2026 הושאל ליובנטוס מהסרייה א'.

## קריירה בינלאומית
בצעירותו, בוגה שיחק בנבחרות הנוער של צרפת. באפריל  הודיע כי החליט לייצג את חוף השנהב. ב-10 ביוני 2017 ערך את הופעת הבכורה שלו בנבחרת חוף השנהב בהפסד 3-2 ל. ב-8 באוקטובר 2021 הבקיע את שער הבכורה שלו בנבחרת בניצחון 0-3 נגד .

## קישורים חיצוניים

קטגוריה:כדורגלנים צרפתים
קטגוריה:כדורגלנים מחוף השנהב
קטגוריה:קשרי כדורגל צרפתים
קטגוריה:קשרי כדורגל מחוף השנהב
קטגוריה:מרסיי: כדורגלנים
קטגוריה:כדורגלני צ'לסי
קטגוריה:כדורגלני סטאד רן
קטגוריה:כדורגלני גרנדה
קטגוריה:כדורגלני ברמינגהאם סיטי
קטגוריה:כדורגלני ססואולו
קטגוריה:כדורגלני אטאלנטה
קטגוריה:כדורגלני ניס
קטגוריה:כדורגלני יובנטוס
קטגוריה:כדורגלני נבחרת חוף השנהב
קטגוריה:ספורטאים צרפתים בספרד
קטגוריה:ספורטאים צרפתים באנגליה
קטגוריה:ספורטאים צרפתים באיטליה
קטגוריה:ספורטאים איבוארים בספרד
קטגוריה:ספורטאים איבוארים באנגליה
קטגוריה:ספורטאים איבוארים באיטליה
קטגוריה:צרפתים ממוצא איבוארי
קטגוריה:צרפתים שנולדו ב-1997
קטגוריה:איבוארים שנולדו ב-1997
כנף תובלה 89 של חיל האוויר של ארצות הברית

**כנף תובלה 89 של חיל האוויר של ארצות הברית** (באנגלית: **89th Airlift Wing**) היא כנף של חיל האוויר האמריקאי המספקת טיסות אוויריות בינלאומיות, תשתיות לוגיסטיקה ותקשורת לנשיא ארצות הברית, לסגן נשיא, למפקדי הפיקודים הקרביים המאוחדים, למנהיגים בכירים ולמשימות תובלה בין-יבשתיות המוטלות על ידי הבית הלבן וראש מטה חיל האוויר. בסיס האם של כנף התובלה 89 בבסיס אנדרוז במרילנד בסמוך לוושינגטון די.סי הבירה.

## מבנה
כנף התובלה 89 של חיל האוויר האמריקאי כוללת את:
* **טייסת תובלה 1** - מטוסי בואינג C-32 ובואינג C-40 קליפר
* **טייסת תובלה 99** - מטוסי גאלפסטרים C-20B, גאלפסטרים C-37A, גאלפסטרים C-37B
* **להק מבצעים-** אחראי להובלת נשיא ארצות הברית, ברחבי העולם, באמצעות שני מטוסי בואינג VC-25 המכונים אייר פורס 1 כאשר הנשיא על סיפונם.

## גלריה

קובץ:Air Force One and its hangar.jpg|מתחם כנף תובלה 89 והאנגר אייר פורס 1 (מימין)
קובץ:Barack Obama and Presidential Logistics Squadron in front of Air Force One.jpg|הנשיא ברק אובמה מצטלם עם חברי להק המבצעים הנשיאותית ב-2015
קובץ:SAM PAX - unwavering professionals 150401-F-WU507-034.jpg|מטוס גאלפסטרים של הטייסת לא מסומן של הכנף
קובץ:Brian Hook and Xiyue Wang after release.jpg|מטוס גאלפסטרים C-37A מסומן של הכנף
קובץ:89th Airlift Wing 237.jpg|מטוס בואינג C-40 של הכנף
קובץ:932d Airlift Wing Boeing C-40C Clipper 09-0540.jpg|מטוס בואינג C-40 של הכנף
קובץ:C-32 USAF (13412729933).jpg|מטוס בואינג C-32 המשרת את סגן הנשיא ומזכיר המדינה
קובץ:VC-25A Air Force One at Kennedy Space Center (2010).jpg|המטוס הנשיאותי אייר פורס 1 מדגם בואינג VC-25A
קובץ:Air Force 1 landing at Pittsburgh IAP.jpg|אייר פורס 1 בעת נחיתה


## ראו גם
* טייסת המסוקים הראשונה של חיל הנחתים
* המכוניות הנשיאותיות

## קישורים חיצוניים

## הערות שוליים

קטגוריה:נשיאות ארצות הברית
קטגוריה:יחידות חיל האוויר של ארצות הברית
קטגוריה:כלי התחבורה של נשיא ארצות הברית
שמן ענבים

**שמן ענבים** הוא שמן בישול ושמן צמחי המופק מזרעי ענבים, תוצר לוואי של ייצור יין.

## שימוש
### בישול
לשמן ענבים נקודת עשן בינונית-גבוהה של כ-216 מעלות צלזיוס (421 מעלות פרנהייט). בשל טעמו הנקי והקל, ותכולת הרב שומנים לא רוויים  הגבוהה שלו, הוא עשוי להופיע כמרכיב ברטבים לסלט ומיונז וכבסיס לחליטות שמן של שום, רוזמרין, עשבי תיבול או תבלינים אחרים. כמו כן, הוא מופיע באופן נרחב במוצרי מאפה, פנקייקים וופלים. בנוסף כך, שמים שמן ענבים על צימוקים כדי לשמר את טעמם לאורך זמן.

### מחקר
על פי מחקר מ-2012 על 21 זני ענבים, ניתן להבין כי שמני ענבים שונים זה מזה בהרכבם הכימי בתלות בזן העינב, במיוחד בכמות החומצה הלינולאית והטוקופרולים בשמן.

אף על פי שזרעי ענבים מכילים פוליפנולים , כגון פרואנתוציאנידינים , שמן ענבים מכיל כמויות זניחות של תרכובות אלו. אף על פי שמרכיבי שמן הענבים עשויים לסייע לבריאות האדם, במחקר קליני שבוצע ב-2016 נקבע כי לא ניתן להצביע על השפעה כלשהי על בריאות האדם.

### סכנות בריאותיות אפשריות
שמן ענבים נמצא מדי פעם כמכיל רמות מסוכנות של פחמימנים ארומטיים רב-טבעתיים, וזאת בשל מגע ישיר עם גזי בעירה במהלך תהליך הייבוש של הענבים.

## הפקה
כ-90% מתכולת הענבים עובר לייצור יין, כאשר זרעי הענבים, תוצר לוואי של ייצור היין, נמעכים בשביל לקבל שמן ענבים. הפקת שמן ענבים מתרחשת בעיקר באזורי גידול ענבים ובמיוחד באזור הים התיכון.

## הרכב
הטבלה הבאה מפרטת את הרכב חומצות השומן בשמן ענבים:

שמן ענבים מכיל גם כ- חומרים לא מסובים עשירים בפנולים (טוקופרולים) וסטרואידים (קמפסטרול , בטא-סיטוסטרול  וסטיגמאסטרול ). בהשוואה לשמן חריע, שמן כותנה ושמן סובין אורז, שמן ענבים מכיל כמויות קטנות של ויטמין E. כמו כן, שמן ענבים עשיר ברב שומנים לא רוויים  ודל בשומן רווי.

## קישורים חיצוניים

## הערות שוליים

קטגוריה:הזנת חיות מחמד
ענבים
ענבים
קטגוריה:ארומתרפיה
שמן נבט חיטה

**שמן נבט חיטה** הוא שמן המופק מנבט החיטה, המהווה כ- ממשקל החיטה וכ- של שמן בתכולתו הכוללת.

בכמות ייחוס של , שמן נבט חיטה מספק 884 קלוריות. שמן נבט חיטה מכיל כמות גבוהה של ויטמין E (149 מ"ג ל-100 גרם), שתכולתו פוחתת באופן משמעותי לאחר חמצון-חיזור עקב שיחול, צלייה בתנור או אחסון השמן למשך 6 שבועות. כשמן בישול, הוא בעל טעם חזק ומתכלה בקלות.

שמן נבט חיטה מכיל את חומצות השומן הבאות:

שמן נבט חיטה עשיר בפיטוסטרולים , במיוחד בקמפסטרולים  ובטא-סיטוסטרול , הנשארים גם לאחר אחסון לטווח ארוך. כמן כן, השמן מכיל גם את הסטרול אוקטקוסנול .

## ראו גם
* שמן סובין אורז

## קישורים חיצוניים

## הערות שוליים

קטגוריה:מוצרי חיטה
נבט חיטה
בית המשפט הפדרלי השני לערעורים של ארצות הברית

**בית המשפט הפדרלי השני לערעורים של ארצות הברית** הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט השני הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית.

בית המשפט הוא בעל סמכות שיפוט על בתי המשפט הפדרליים של מדינות ניו יורק, ורמונט וקונטיקט. סמכות ערעורים על שישה בתי משפט מחוזיים: שלושה בניו יורק (המחוז הצפוני, הדרומי, המערבי, ובמרכזי), אחד בקונטיקט ואחד בורמונט.

## מעמד
מכיוון שבית המשפט הפדרלי השני לערעורים כולל בתחומו הגאוגרפי את העיר ניו יורק, אשר מהווה עיר עולם בשל השפעתה העצומה, בית המשפט נחשב לאחד מבתי המשפט הפדרליים הגדולים והמשפיעים ביותר לערעורים, במיוחד בענייני דיני חוזים, דיני ניירות ערך ודיני הגבלים עסקיים. כיום במאה ה-21, הוא נחשב לאחד משני בתי המשפט הפדרליים היוקרתיים ביותר לערעורים, לצד בית המשפט הפדרלי לערעורים של מחוז קולומביה.

שלושה שופטים שכיהנו בבית המשפט השני קודמו לכהונה בבית המשפט העליון של ארצות הברית: ג'ון מרשל הרלן השני, ת'ורגוד מרשל וסוניה סוטומיור. כמו כן כיהן בו השופט הנודע לרנד הנד.

## קישורים חיצוניים

* 

## הערות שוליים

2
קטגוריה:קונטיקט
קטגוריה:ורמונט
קטגוריה:מדינת ניו יורק: חוק ומשפט
בית המשפט הפדרלי האחד עשר לערעורים של ארצות הברית

**בית המשפט הפדרלי האחד עשר לערעורים של ארצות הברית** הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1981, במסגרת שאר בתי המשפט הפדרליים במטרה להקל ולהוריד את העומס על בית המשפט הפדרלי לערעורים החמישי.

בית המשפט השני הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית.

בית המשפט הוא בעל סמכות שיפוט על בתי המשפט הפדרליים של מדינות פלורידה, אלבמה וג'ורג'יה. סמכות ערעורים על תשעה בתי משפט מחוזיים: שלושה בפלורידה (המחוז הצפוני, הדרומי, והמרכזי), שלושה באלבמה (המחוז הצפוני, הדרומי, והמרכזי) ושלושה בג'ורג'יה (המחוז הצפוני, הדרומי, והמרכזי).

נכון לשנת 2023 טרם מונה איש משופטי בית המשפט לכהונה בבית המשפט העליון של ארצות הברית.

## קישורים חיצוניים

* 

11
קטגוריה:ג'ורג'יה: חוק ומשפט
קטגוריה:פלורידה: חוק ומשפט
קטגוריה:אלבמה
קטגוריה:ג'ורג'יה
מספנת צ'טם

250px|ממוזער|מספנת צ'טם ב-1790, ציור מאת ניקולס פוקוק
**מספנת צֶ'טֶם** (באנגלית: **Chatham Dockyard**) הייתה מספנה של הצי המלכותי הבריטי בנהר מדווי  בקנט, בדרום-מזרח אנגליה. היא הוקמה בצ'טם  באמצע המאה ה-16 ועם השנים התרחבה אל ג'ילינגם הסמוכה. בשיא גודלה נמצאו שני שלישים של שטח המספנה בג'ילינגם ושליש בצ'טם.

המספנה הוקמה לאחר הרפורמציה באנגליה, בתקופה שבה הורעו היחסים של ממלכת אנגליה עם הממלכות הקתוליות באירופה, ועל כן נאלצה לחזק את כוחה הימי. במשך למעלה מ-414 שנים השיקה המספנה בצ'טם למעלה מ-500 אוניות מלחמה, ונחשבה למספנה מתקדמת וגדולה ביותר. בשיא פעילותה הועסקו בה 10,000 בעלי מלאכה ושטחה השתרע על פני 1.6 קילומטרים רבועים. המספנה נסגרה ב-1984, חלקה המזרחי הועבר לידי רָשׁוּת הנמלים של מדוויי והוא משמש כיום נמל מסחרי. חלק אחר הוסב לצורכי מסחר, מגורים ופנאי. בשטח המספנה מן המאה ה-18, שגודלו 324,000 מטרים מרובעים, הוקמו מוזיאון ימי ואטרקציה תיירותית בשם "המספנה ההיסטורית בצ'טם" (Chatham Historic Dockyard).
ממוזער|438x438 פיקסלים|מספנת צ'טם. ציור מאת גוזף פארינגטון.
בשנת 1785, כחלק מפרויקט ליצירת תיעוד חזותי של כל ששת החצרות הביתיות, הזמינה מועצת הצי מהצייר ג'וזף פארינגטון (1747–1821) ציור פנורמי של רציף צ'טהאם ). הציור, שנמצא כיום במוזיאון הימי הלאומי, מספק המחשה מפורטת של המספנה. רבים מהמבנים שמופיעים בציור שרדו.

## קישורים חיצוניים
* 

## הערות שוליים

קטגוריה:היסטוריה של הצי המלכותי הבריטי
קטגוריה:קנט
ממלכת מעין

**ממלכת מָעִין** הייתה ממלכה עתיקה בדרום ערב, ספציפית בוואדי אל-ג'וף שבצפון מערב תימן של היום, מצפון מערב לממלכת סבא וממערב למדבר הציהד (רמלת אלסבעתין בימינו). הממלכה התקיימה מהמאה ה-6 לפנה"ס עד המאה ה-1 לפנה"ס ולפרקים חלשה על נתיבי הסחר בלבונה. בירת הממלכה הייתה העיר בראקיש (ית׳ל בימינו) ולאחר מכן קרנו (בקרבת מעין, לא רחוק מצנעא).

## שפה
לממלכת מעין הייתה שפה משלה, המכונה במחקר מעינית. היא נכתבה בכתב הדרום הערבי, הן המרובע (מוסנד) על גבי אבן הן הרהוט (זבור) על גבי מקלות עץ או גבעולי עלי דקל. שפה זו מתאפיינת בדמיון רב לשבאית, שכנראה נובע ממגע ממושך וקרוב ביניהן, אך גם נבדלת ממנה, בראש ובראשונה באוצר המילים שלה, שיש לו יותר מן המשותף עם שפות אתיופיות. בנוסף לכתובות הרבות מאזור אלג׳וף, נתגלו כתובות מינאיות גם בעיר דדן, במצרים ובדלוס, מה שמעיד על התפוצה הרחבה של בני העם המינאי באזור, כפי שניתן להבין גם מהמקרא (דברי הימים א׳ ד׳ מ״א).

## קישורים חיצוניים

* 

קטגוריה:תימן: היסטוריה
בית המשפט הפדרלי הרביעי לערעורים של ארצות הברית

**בית המשפט הפדרלי הרביעי לערעורים של ארצות הברית** הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט השני הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית.

בית המשפט דן בערעורים מתשעת בתי המשפט המחוזיים הפדרליים במרילנד, וירג'יניה, מערב וירג'יניה, צפון קרוליינה ודרום קרוליינה ומסוכנויות מנהליות פדרליות. בתשעה בתי משפט מחוזיים: שניים בווירג'יניה (המחוז הצפוני והדרומי), שלושה בצפון קרוליינה (המחוז המערבי, המזרחי והמרכזי),שניים בוירג'יניה המערבית (המחוז הצפוני והדרומי), אחד בדרום קרוליינה ואחד במרילנד.

נכון לשנת 2023 טרם מונה איש משופטי בית המשפט לכהונה בבית המשפט העליון של ארצות הברית.

## קישורים חיצוניים

* 

## הערות שוליים

4
קטגוריה:וירג'יניה המערבית
קטגוריה:וירג'יניה: חוק ומשפט
קטגוריה:מרילנד
קטגוריה:קרוליינה הצפונית
קטגוריה:קרוליינה הדרומית: חוק ומשפט
פראפורט

**פראפורט AG שירותי נמלי תעופה בין-לאומיים פרנקפורט** הידועה בכינויה **פראפורט**, היא חברת תחבורה גרמנית המפעילה את נמל התעופה הבין-לאומי של פרנקפורט בפרנקפורט ומעורבת בהפעלת מספר נמלי תעופה אחרים ברחבי העולם. בעבר ניהל המשרד גם את נמל התעופה פרנקפורט-האן הקטן יותר שנמצא 130 קילומטרים מערבית לעיר. היא רשומה הן ב-Xetra והן בבורסה לניירות ערך בפרנקפורט. המנכ"ל הנוכחי של החברה הוא סטפן שולט. נכון לשנת 2019, לחברה 22,514 עובדים והכנסות שנתיות של כ-3.3 מיליארד אירו. פראפורט הייתה נותנת החסות הראשית של קבוצת הכדורגל בבונדסליגה איינטרכט פרנקפורט מ-2002 ועד 2012 .

פראפורט מעורבת גם בפעולות שירותי קרקע בנמלי תעופה שהיא מפעילה ובנמלי תעופה המופעלים על ידי צד שלישי. היא מפעילה בעיקר שירותי קרקע בהקשר מובטל. פראפורט הייתה מעורבת גם בהכנת נמל התעופה הבין-לאומי של פרנקפורט ונמל התעופה הבין-לאומי אינדירה גנדי לפעילות מטוסים מסוג איירבוס A380.

## פעילות
בנוסף לחברות בנות שונות לניהול ותשתיות הקשורות לנמל התעופה הבין-לאומי של פרנקפורט, האחזקות של פראפורט כוללות את החברות התפעוליות הבאות:

### יוון
שמאל|ממוזער| מחסום של פראפורט בנמל התעופה של זקינתוס
החל מדצמבר 2015, ממשלת יוון חתמה על הסכם הפרטה עם פראפורט וחברת האנרגיה היוונית קופלוזוס, תוך הענקת חוזה של 1.2 מיליארד אירו לחכירה וניהול של 14 נמלי תעופה אזוריים לתקופת זיכיון של 40 שנה. פראפורט החלה לנהל את 14 נמלי התעופה האזוריים מ-11 באפריל 2017. הם פרסמו את תוכנית האב שלהם לכל נמל תעופה ואת העיבודים הממוחשבים (תצוגות חיצוניות) של 14 נמלי התעופה לאחר השלמת עבודות הבנייה.

נמלי התעופה הכלולים בזיכיון הם:
* נמל התעופה הלאומי אקיטון
* נמל התעופה הבין-לאומי של קפלוניה
* נמל התעופה הבין-לאומי של חאניה
* נמל התעופה הבין-לאומי קורפו יואניס קפודיסטריאס
* נמל התעופה הבינלאומי קוואלה
* נמל התעופה הבין-לאומי של האי קוס
* נמל התעופה הבין-לאומי של מיטילנה
* נמל התעופה הלאומי של האי מיקונוס
* נמל התעופה הבין-לאומי רודוס דיאגורס
* נמל התעופה הבין-לאומי של סאמוס
* נמל התעופה הלאומי סנטוריני (תירה)
* נמל התעופה הבין-לאומי סקיאתוס
* נמל התעופה הבין-לאומי סלוניקי מקדוניה
* נמל התעופה הבין-לאומי של זקינתוס

## מגמות עסקיות
המגמות המרכזיות עבור פראפורט הן (נכון לשנת הכספים שהסתיימה ב-31 בדצמבר): 

## מטה
תקנון החברה קובע את פרנקפורט כמשרד הרשום של החברה. המתקנים של פראפורט נמצאים בשטח של נמל התעופה הבין-לאומי של פרנקפורט ברובע פלוגהפן (נמל תעופה בגרמנית) של העיר.  בניין המשרדים הראשיים שלו הוא בניין 178, קרוב לשער 3.

## בעלי מניות
מבנה החזקות המניות הנוכחי של החברה הוא כדלקמן.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בפרנקפורט
קטגוריה:חברות שירותי תעופה
טייסת המסוקים הראשונה של חיל הנחתים

**טייסת המסוקים הראשונה של חיל הנחתים** (באנגלית: **Marine Helicopter Squadron One** ידועה גם: **HMX-1**) היא טייסת מסוקים תחת חיל הנחתים של ארצות הברית האחראית על ההובלה בטיסות אוויריות קצרות של נשיא ארצות הברית, סגן הנשיא, חברי ממשלה, ובכירים אחרים.

בסיס האם של הטייסת נמצא בבסיס חיל הנחתים בקוונטיקו, בווירג'יניה. בנוסף לטייסת בסיסי משנה נוספים בבסיס אנאקוסטיה-בולינג בסמוך לוושינגטון הבירה ובבסיס אנדרוז במרילנד.

הטייסת מפעילה את צי המסוקים הנשיאותיים כאשר הוא מורכב ממסוקים מדגם : סיקורסקי VH-60N וייט הוק, וסיקורסקי VH-3D. בנוסף הטייסת מפעילה גם מסוקים מדגם V-22 בל בואינג מיועדים לתובלת פמליית הנשיא במסעותיו.

בשעה שנשיא ארצות הברית נמצא על סיפון אחד המסוקים אות הקריאה של המסוק מכונה מארין 1, כאשר כלי טיס של חיל הנחתים מטיס את סגן נשיא ארצות הברית, הוא מכונה מארין 2.

## גלריה

קובץ:VH-60 Marine One (modified).jpg|מסוק מארין 1 מדגם VH-60N Whitehawk, טס מעל נהר הפוטומק בוושינגטון הבירה,
קובץ:U.S. Marine Corps MV-22B attached to the Presidential Helicopter Squadron (HMX-1).jpg|מסוק V-22 המספק תובלה לוגיסטית לפמליית הנשיא
קובץ:Sikorsky VH-3D 159355 HMX-1 FDK MD1.jpg|מסוק מארין 1 מדגם סיקורסקי VH-3D המשמש לרוב את הנשיא בנסיעותיו הקצרות
קובץ:Sikorsky VH-3D 159359 159355 159353 HMX-1 FDK MD1.jpg|צי מסוקי מארין 1
קובץ:Marine One Lands on the South Lawn of the White House (32522707937).jpg|מסוק מארין 1 בעת נחיתה במדשאה הדרומית של הבית הלבן
קובץ:Marine One helicopter approaching the White House.jpg|הבית הלבן מתוך תא הטייס של מארין 1
קובץ:Bush-downtown-nyc.jpg|מסוק מארין 1 בביקורו של הנשיא דונלד טראמפ באירוע פתיחת העצרת הכללית של האו"ם בניו יורק


## ראו גם
* כנף תובלה 89 של חיל האוויר של ארצות הברית
* המכונית הנשיאותית (ארצות הברית)

## קישורים חיצוניים
* 

## הערות שוליים

קטגוריה:נשיאות ארצות הברית
קטגוריה:יחידות חיל הנחתים של ארצות הברית
קטגוריה:טייסות
קטגוריה:הכוחות המזוינים של ארצות הברית: יחידות אוויריות
אבקת ביצים

ממוזער|חבילת אבקת ביצים שלמות משנות ה-40 של המאה ה-20 בארצות הברית
**אַבְקַת בֵּיצִים** היא אבקה עשויה בלילת ביצים שיובשה לחלוטין, על פי רוב באמצעות ייבוש בריסוס.

היתרונות העיקריים של אבקת ביצים לעומת ביצים טריות הם משקלה הנמוך, וכפועל יוצא שטח אחסון קטן יותר, וחיי מדף ארוכים יותר, לרבות היעדר הצורך בקירור. ניתן להשתמש באבקת ביצים באפייה ללא צורך בהוספת מים, וכן להכנת ביצה מקושקשת וחביתה לאחר המסתה בנוזלים.

## היסטוריה
פרסומות לאבקת ביצים הופיעו בארצות הברית בסוף שנות ה-90 של המאה ה-19, ובספרות מוזכרת אבקת ביצים כמרכיב עיקרי של בישול במחנה כבר בשנת 1912.

השיטה המודרנית לייצור אבקת ביצים פותחה בשנות ה-30 של המאה ה-20 על ידי יצרנית העוגות, חברת אלברט גרנט ושות' מלונדון, עת עובד של החברה הבין שבלילת הביצים שהחברה ייבאה מסין הכילה 75% מים. מפעל ניסיוני לייבוש בהקפאה נבנה, ולאחר הצלחת הניסוי הוקם מפעל בסינגפור לעיבוד ביצים מסין. המפעל הועבר לארגנטינה עם התגברות רוחות המלחמה. בזמן מלחמת העולם השנייה הסירה ממשלת בריטניה את הפטנט משיטת ייבוש הביצים, וספקים רבים אחרים נכנסו לשוק, בפרט בארצות הברית.

במהלך המלחמה נעשה שימוש באבקת ביצים בממלכה המאוחדת כחלק ממדיניות קיצוב. בדומה לכך, גם בתקופת הצנע בישראל נעשה שימוש נרחב באבקת ביצים, לרבות כרזות לשכנוע הציבור לצרוך אבקת ביצים במקום ביצים טריות.

## מאפיינים
ישנם שלושה סוגים של מוצרי אבקת ביצים: אבקת ביצים שלמות, אבקת חלבונים ותערובת אבקת ביצים הכוללת גם אבקת חלב ושמן צמחי.

לאבקת ביצים יש חיי מדף של 5–10 שנים כשהיא מאוחסנת ללא חמצן בסביבת אחסון קרירה.

## ראו גם
* אבקת חלב

## קישורים חיצוניים

* 
* 

## הערות שוליים

ביצים
קטגוריה:מזון מיובש
קטגוריה:ביצים